CELEX: 32022D0179
Language: bg
Date: 2022-02-08 00:00:00
Title: Решение за изпълнение (ЕС) 2022/179 на Комисията от 8 февруари 2022 година относно хармонизираното използване на радиочестотния спектър в честотната лента от 5 GHz за внедряване на безжични системи за достъп, включително локални мрежи с достъп чрез радиовръзка и за отмяна на Решение 2005/513/ЕО (нотифицирано под номер С(2022) 628) (текст от значение за ЕИП)

10.2.2022   
               
               
                  BG
               
               
                  Официален вестник на Европейския съюз
               
               
                  L 29/10
               
            
         РЕШЕНИЕ ЗА ИЗПЪЛНЕНИЕ (ЕС) 2022/179 НА КОМИСИЯТА
         от 8 февруари 2022 година
         относно хармонизираното използване на радиочестотния спектър в честотната лента от 5 GHz за внедряване на безжични системи за достъп, включително локални мрежи с достъп чрез радиовръзка и за отмяна на Решение 2005/513/ЕО
         
            
               (нотифицирано под номер С(2022) 628)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение № 676/2002/ЕО на Европейския парламент и на Съвета от 7 март 2002 г. относно регулаторната рамка за политиката на Европейската общност в областта на радиочестотния спектър (Решение за радиочестотния спектър) (1), и по-специално член 4, параграф 3 от него,
         като има предвид, че:
         
                     (1)
                  
                  
                     В съобщението на Комисията „Цифров компас до 2030 г.: Европейският път за цифровото десетилетие“ (2) бяха заявени нови цели за интернет свързаност в Съюза, за чието постигане се изисква повсеместно разполагане и въвеждане на мрежите с много голям капацитет. Една от целите е до 2030 г. всички домакинства в Съюза да бъдат обхванати от гигабитова мрежа. Безжичните системи за достъп до интернет, включително използването на местни радиомрежи (WAS/RLAN), допринасят в голяма степен за постигане на търсеното покритие.
                  
               
                     (2)
                  
                  
                     Достъпът до местни радиомрежи е уреден в член 56 от Директива (ЕС) 2018/1972 на Европейския парламент и на Съвета (3). В същата директива се съдържа определение за локалните радиомрежи. Това са системи за безжичен достъп с малка мощност и обхват, за които са слабо вероятни взаимни смущения с други подобни системи, разгърнати в непосредствена близост от други ползватели, и използващи на неизключителна основа хармонизиран радиочестотен спектър.
                  
               
                     (3)
                  
                  
                     С Решение 2005/513/ЕО на Комисията (4) беше хармонизирано използването на радиочестотния спектър в честотната лента от 5 GHz (5 150—5 350 MHz и 5 470—5 725 MHz) от системите за безжичен достъп, включително локални радиомрежи.
                  
               
                     (4)
                  
                  
                     В съответствие с Правилника за радиосъобщенията на Международния съюз по далекосъобщения (МСД) (5) радиочестотните ленти 5 150—5 350 MHz и 5 470—5 725 MHz са разпределени за мобилните услуги, с изключение на аеронавигационното мобилно обслужване на първична основа и в трите региона на МСД, като се отчита необходимостта от защита на други първични услуги в тези честотни ленти. Световната конференция по радиосъобщения през 2003 г. (WRC-03) в рамките на Международния съюз по далекосъобщения (МСД) прие Резолюция 229 относно „Използването на радиочестотните ленти 5 150—5 250 MHz, 5 250—5 350 MHz и 5 470—5 725 MHz от мобилното обслужване за внедряване на безжични системи за достъп, включително местни радиомрежи“. Тази резолюция, която беше преразгледана на Световната конференция по радиосъобщения през 2019 г. (WRC-19), разшири обхвата на използването на закрито и включи влаковете и пътните превозни средства, определи максималната мощност на излъчване за WAS/RLAN, използвайки радиочестотната лента 5 150—5 250 MHz в пътните превозни средства, и позволи ограничено използване на открито в радиочестотната лента 5 150—5 250 MHz, като защитава други начини на използване на тази лента.
                  
               
                     (5)
                  
                  
                     В редица държави членки е налице належаща нужда от експлоатация на военни и метеорологични радари в лентите между 5 250 и 5 850 MHz, което налага наличието на специфична защита срещу вредните смущения от WAS/RLAN. В този контекст техническите и оперативните условия за използването на WAS/RLAN трябва да гарантират защитата на законните обществени интереси, свързани с други радиоуслуги, включително военни и метеорологични радари. Необходимо е също така да се съхрани жизнеспособността на системите, свързани с услугата за наземно проучване чрез спътници (активна), с услугата за космически изследвания (активна) и с фидерни връзки за мобилни спътникови услуги, по-специално в радиочестотната лента 5 150—5 350 MHz.
                  
               
                     (6)
                  
                  
                     На 14 април 2020 г., за да отрази резултатите от WRC-19 в преработената Резолюция 229, Комисията, в съответствие с член 4, параграф 2 от Решение № 676/2002/ЕО, възложи мандат на Европейската конференция по пощи и далекосъобщения (CEPT) да измени Решение 2005/513/ЕО относно хармонизираното използване на радиочестотния спектър в честотната лента от 5 GHz за внедряването на мрежите WAS/RLAN. В рамките на мандата на CEPT бяха възложени две задачи. Първата беше да се предложат технически условия за изменение на Решение 2005/513/ЕО въз основа на резултата от WRC-19 (преразглеждане на Резолюция 229) за радиочестотната лента 5 150—5 250 MHz. Втората задача беше да се предложат съответни актуализации на хармонизираните технически условия за мрежите WAS/RLAN в радиочестотните ленти 5 150—5 350 MHz и 5 470—5 725 MHz, според случая. Целта на актуализациите ще бъде да се разгледат възможностите за използване на тези WAS/RLAN мрежи на борда на превозни средства (въздухоплавателни средства, пътни превозни средства (автомобили, автобуси), влакове и др.) и да се оцени доколко е осъществимо използването на WAS/RLAN за радиовръзки с безпилотни летателни системи (БЛС).
                  
               
                     (7)
                  
                  
                     В съответствие с този мандат CEPT публикува Доклад 79 относно хармонизираното използване на радиочестотния спектър в честотната лента от 5 GHz за внедряването на WAS/RLAN мрежи след WRC-19. Доклад 79 на CEPT съдържа преразгледани технически условия за мрежите WAS/RLAN в радиочестотната лента 5 150—5 250 MHz за следните случаи на използване на закрито: в сгради и инсталации в пътни превозни средства, влакове и въздухоплавателни средства и за ограничено използване на открито. Експлоатацията на БЛС е разрешена само в радиочестотната лента 5 170—5 250 MHz като специфичен случай на използване на открито. Предложените технически условия за радиочестотната лента 5 250—5 350 MHz позволяват използването на закрито само в сгради. Използването на радиочестотната лента от 5 470—5 725 MHz е възможно на закрито и на открито, с изключение на инсталациите в пътни превозни средства, влакове и въздухоплавателни средства и за БЛС. Резултатите от мандата, съдържащ се в доклад 79 на CEPT, бяха използвани като основа за настоящото решение.
                  
               
                     (8)
                  
                  
                     В своя доклад 79 CEPT потвърди общото разбиране за това, че е важно да се реши проблемът с вредните смущения в метеорологичните радари в радиочестотната лента 5 600—5 650 MHz. Като принос за намаляване на вредните смущения в метеорологичните радари, в настоящото решение следва да се определят техническите условия за инсталирането на WAS/RLAN мрежи в пътни превозни средства, влакове и въздухоплавателни средства и използването им от безпилотни летателни системи (БЛС), както и да се изяснят изискванията, приложими за динамичния избор на честота (DFS). Настоящото решение може да се преразгледа в бъдеще, за да се оцени ефективността на тези мерки.
                  
               
                     (9)
                  
                  
                     Когато мрежите WAS/RLAN се използват с друго предназначение в ограничена географска област и това е известно на националните регулаторни органи, държавите членки следва да имат право да разрешават на национално равнище инсталации на закрито във влакове, използващи радиочестотните ленти 5 250—5 350 MHz и 5 470—5 725 MHz, когато използването на WAS/RLAN мрежи може да се контролира и е географски ограничено.
                  
               
                     (10)
                  
                  
                     Настоящото решение доразвива и се гради на принципите и разпоредбите, установени в Решение 2005/513/ЕО. В интерес на правната сигурност Решение 2005/513/ЕО следва да бъде отменено.
                  
               
                     (11)
                  
                  
                     Мерките, предвидени в настоящото решение, са в съответствие със становището на Комитета по радиочестотния спектър,
                  
               ПРИЕ НАСТОЯЩОТО РЕШЕНИЕ:
         
            Член 1
            Настоящото решение хармонизира условията за предоставяне и ефективно използване на радиочестотните ленти 5 150—5 250 MHz, 5 250—5 350 MHz и 5 470—5 725 MHz за системи за безжичен достъп, включително местни радиомрежи (WAS/RLAN).
         
         
            Член 2
            За целите на настоящото решение се прилагат следните определения:
            
                        а)
                     
                     
                        „безжични системи за достъп, включително местни радиомрежи (WAS/RLAN)“ означава широколентови радиосистеми, които позволяват безжичен достъп за обществени и частни приложения, независимо от мрежовата топология, която е в основата им.
                     
                  
                        б)
                     
                     
                        „използване в закрити помещения“ се определя като използване в затворено пространство, което ще осигури необходимото затихване, за да се улесни споделеното ползване с други услуги. Използването на закрито се подразделя на четири вида, както е посочено в техническите условия на приложението към настоящото решение, които представят конкретни сценарии: в сгради, в пътни превозни средства, във влакове и във въздухоплавателни средства;
                     
                  
                        в)
                     
                     
                        „еквивалентна изотропно излъчвана мощност (e.i.r.p.)“ означава произведението на мощността на входа на антената и усилването на антената в дадена посока спрямо изотропна антена (абсолютно или изотропно усилване);
                     
                  
                        г)
                     
                     
                        „средна еквивалентна изотропно излъчена мощност (е.i.r.p.)“ означава еквивалентна изотропно излъчена мощност по време на неравномерно предаване на данни, която съответства на най-високата мощност при прилагане на контрол над мощността.
                     
                  
         
            Член 3
            До 31 март 2022 г. държавите членки определят и предоставят радиочестотните ленти 5 150—5 250 MHz, 5 250—5 350 MHz и 5 470—5 725 MHz на неизключителна основа за внедряването на мрежите WAS/RLAN в съответствие с техническите условия, определени в приложението.
         
         
            Член 4
            Държавите членки наблюдават развитието при стандартите и технологиите във връзка с използването на радиочестотните ленти 5 150—5 250 MHz, 5 250—5 350 MHz и 5 470—5 725 MHz за мрежите WAS/RLAN и докладват своите констатации на Комисията по нейно искане или по своя собствена инициатива, за да се осигури възможност за навременно преразглеждане на настоящото решение.
         
         
            Член 5
            Решение 2005/513/ЕО се отменя.
         
         
            Член 6
            Адресати на настоящото решение са държавите членки.
         
         
            Съставено в Брюксел на 8 февруари 2022 година.
            
               
                  За Комисията
               
               Thierry BRETON
               
                  Член на Комисията
               
            
         
         
            (1)  ОВ L 108, 24.4.2002 г., стр. 1.
         
            (2)  Съобщение на Комисията до Европейския парламент, Съвета, Европейския икономически и социален комитет и Комитета на регионите от 9 март 2021 г., „Цифров компас до 2030 г.: Европейският път за цифровото десетилетие“, COM(2021) 118 final.
         
            (3)  Директива (ЕС) 2018/1972 на Европейския парламент и на Съвета от 11 декември 2018 г. за установяване на Европейски кодекс за електронни съобщения (ОВ L 321, 17.12.2018 г., стр. 36).
         
            (4)  Решение 2005/513/ЕО на Комисията от 11 юли 2005 г. относно хармонизираното използване на радиочестотния спектър в честотната лента от 5 GHz за внедряване на безжични системи за достъп, включително местни радиомрежи (WAS/RLAN) (ОВ L 187, 19.7.2005 г., стр. 22).
         
            (5)  http://www.itu.int/pub/R-REG-RR (издание 2020 г.).
      
      
         
            ПРИЛОЖЕНИЕ
            Хармонизирани технически условия за WAS/RLAN мрежи в радиочестотните ленти 5 150—5 250 MHz, 5 250—5 350 MHz и 5 470—5 725 MHz
            
               Таблица 1
            
            
               WAS/RLAN мрежи в радиочестотната лента 5 150 —5 250  MHz
            
            
                        
                           Параметър
                        
                     
                     
                        
                           Технически условия
                        
                     
                  
                        Радиочестотна лента
                     
                     
                        5 150 —5 250  MHz
                     
                  
                        Допустима експлоатация
                     
                     
                        на закрито, включително съоръжения в пътни превозни средства, влакове и въздухоплавателни средства и за ограничено използване на открито (забележка 1).
                        Използването за безпилотни летателни системи (БЛС) е ограничено до радиочестотната лента 5 170 —5 250  MHz.
                     
                  
                        Максимална средна еквивалентна изотропно излъчвана мощност (e.i.r.p.) за емисии в лентата
                     
                     
                        200 mW
                        Изключения:
                        
                                    —
                                 
                                 
                                    за съоръжения във влакови вагони със затихване средно по-малко от 12 dB се прилага 40 mW максимална средна e.i.r.p.;
                                 
                              
                                    —
                                 
                                 
                                    за съоръжения в пътни превозни средства се прилага 40 mW максимална средна e.i.r.p.
                                 
                              
                  
                        Спектрална плътност на максималната средна e.i.r.p. за емисии в лентата
                     
                     
                        10 mW/MHz във всяка честотна лента от 1 MHz
                     
                  
                        
                                    Забележка 1:
                                 
                                 
                                    Ако се използва на открито, оборудването не се прикрепя към неподвижно монтирано съоръжение или към външния корпус на пътните превозни средства, неподвижна инфраструктура или неподвижна външна антена.
                                 
                              
                  Използват се методи за достъп до спектъра и ограничаване на радиосмущенията, осигуряващи подходящо ниво на работните показатели, така че да са спазени съществените изисквания на Директива 2014/53/ЕС на Европейския парламент и на Съвета (1). Когато съответните методи са описани в хармонизирани стандарти или части от тях, чиито препратки са били публикувани в Официален вестник на Европейския съюз в съответствие с Директива 2014/53/ЕС, се осигурява ниво на работните показатели, което е най-малко еквивалентно на нивото на работните показатели, осигурявано от тези описани методи.
            
               Таблица 2
            
            
               WAS/RLAN мрежи в радиочестотната лента 5 250 —5 350  MHz
            
            
                        
                           Параметър
                        
                     
                     
                        
                           Технически условия
                        
                     
                  
                        Радиочестотна лента
                     
                     
                        5 250 —5 350  MHz
                     
                  
                        Допустима експлоатация
                     
                     
                        Употреба на закрито: само в сгради.
                        Не са разрешени съоръжения в пътни превозни средства, влакове и въздухоплавателни средства и използване за БЛС (бележка 2).
                        Използването на открито не е разрешено.
                     
                  
                        Максимална средна на e.i.r.p. за емисии в лентата
                     
                     
                        200 mW
                     
                  
                        Спектрална плътност на максималната средна e.i.r.p. за емисии в лентата
                     
                     
                        10 mW/MHz във всяка честотна лента от 1 MHz
                     
                  
                        Техники за намаляване на радиосмущенията, които да се използват
                     
                     
                        Регулиране на мощността на предавателя (TPC) и динамичен избор на честота (DFS).
                        За намаляване на смущенията могат да се използват алтернативни техники, ако те осигуряват най-малко еквивалентни работни показатели и ниво на защита на честотния спектър с цел спазване на съответните съществени изисквания на Директива 2014/53/ЕС и ако отговарят на техническите изисквания на настоящото решение.
                     
                  
                        Регулиране на мощността на предавателя (TPC)
                     
                     
                        TPC трябва да осигурява средно фактор на смекчаване от най-малко 3 dB спрямо максимално допустимата изходна мощност на системите; Или, ако не се използва регулиране на мощността на предавателя, максимално допустимата средна e.i.r.p. и съответната средна плътност на e.i.r.p. се намаляват с 3 dB.
                     
                  
                        Динамичен избор на честота (DFS)
                     
                     
                        DFS е описан в Препоръка ITU-R M. 1652-1 (3), за да се гарантира съвместимост на работата със системите за радиоопределяне.
                        Механизмът за DFS трябва да гарантира, че вероятността за избор на даден канал е една и съща за всички налични канали в радиочестотните ленти 5 250 —5 350  MHz и 5 470 —5 725  MHz. Механизмът за DFS трябва също така да осигурява средно почти равномерно разпределение на натоварването на спектъра.
                        Мрежите WAS/RLAN трябва да използват динамичен избор на честота, осигуряващ намаляване на радиосмущенията на радара поне толкова ефективно, колкото DFS, както е описано в ETSI стандарт EN 301 893 V2.1.1. Настройките (хардуер и/или софтуер) на мрежите WAS/RLAN, свързани с DFS, не са достъпни за потребителя, ако промяната на тези настройки би довела до несъответствие на WAS/RLAN с изискванията за DFS. Това включва: потребителят да няма право да променя държавата на експлоатация и/или работната честотна лента, ако в резултат на това оборудването не би отговаряло на изискванията на DFS и б) да не се приема софтуер и/или фърмуер, които водят до това оборудването да не отговаря на изискванията за DFS.
                     
                  
                        
                                    Забележка 2:
                                 
                                 
                                    Експлоатацията на инсталации WAS/RLAN в големи въздухоплавателни средства () (с изключение на вертолети с повече от един двигател) е разрешена до 31 декември 2028 г. с максимална средна еквивалентна изотропно излъчвана мощност (e.i.r.p.) за емисии в лентата от 100 mW.
                                 
                              
                  За достъп до спектъра и ограничаване на радиосмущенията се използват методи, осигуряващи подходящо ниво на работните показатели, така че да се спазят съществените изисквания на Директива 2014/53/ЕС. Когато съответните методи са описани в хармонизирани стандарти или части от тях, чиито препратки са били публикувани в Официален вестник на Европейския съюз в съответствие с Директива 2014/53/ЕС, се осигурява ниво на работните показатели, което е най-малко еквивалентно на нивото на работните показатели, осигурявано от тези описани методи.
            
               Таблица 3
            
            
               WAS/RLAN мрежи в радиочестотната лента 5 470 —5 725  MHz
            
            
                        Параметър
                     
                     
                        Технически условия
                     
                  
                        Радиочестотна лента
                     
                     
                        5 470 —5 725  MHz
                     
                  
                        Допустима експлоатация
                     
                     
                        Употреба на закрито и на открито.
                        Не са разрешени инсталации в пътни превозни средства, влакове и въздухоплавателни средства и използване за БЛС (забележка 3).
                     
                  
                        Максимална средна на e.i.r.p. за емисии в лентата
                     
                     
                        1 W
                     
                  
                        Спектрална плътност на максималната средна e.i.r.p. за емисии в лентата
                     
                     
                        50 mW/MHz във всяка честотна лента от 1 MHz
                     
                  
                        Техники за намаляване на радиосмущенията, които да се използват
                     
                     
                        Регулиране на мощността на предавателя (TPC) и динамичен избор на честота (DFS).
                        За намаляване на смущенията могат да се използват алтернативни техники, ако те осигуряват най-малко еквивалентни работни показатели и ниво на защита на честотния спектър с цел спазване на съответните съществени изисквания на Директива 2014/53/ЕС и ако отговарят на техническите изисквания на настоящото решение.
                     
                  
                        Регулиране на мощността на предавателя (TPC)
                     
                     
                        TPC трябва да осигурява средно фактор на смекчаване от най-малко 3 dB спрямо максимално допустимата изходна мощност на системите; или, ако не се използва регулиране на мощността на предавателя, максимално допустимата средна e.i.r.p. и съответната граница на средната плътност на e.i.r.p. се намаляват с 3 dB.
                     
                  
                        Динамичен избор на честота (DFS)
                     
                     
                        DFS е описан в Препоръка ITU-R M. 1652-1, за да се гарантира съвместимост на работата със системите за радиоопределяне.
                        Механизмът за DFS трябва да гарантира, че вероятността за избор на даден канал е една и съща за всички налични канали в радиочестотните ленти 5 250 —5 350  MHz и 5 470 —5 725  MHz. Механизмът за DFS трябва също така да осигурява средно почти равномерно разпределение на натоварването на спектъра.
                        Мрежите WAS/RLAN трябва да използват динамичен избор на честота, осигуряващ намаляване на радиосмущенията на радара поне толкова ефективно, колкото DFS, както е описано в ETSI стандарт EN 301 893 V2.1.1. Настройките (хардуер и/или софтуер) на мрежите WAS/RLAN, свързани с DFS, не са достъпни за потребителя, ако промяната на тези настройки би довела до несъответствие на WAS/RLAN с изискванията за DFS. Това включва: потребителят да няма право да променя държавата на експлоатация и/или работната честотна лента, ако в резултат на това оборудването не би отговаряло на изискванията на DFS и б) да не се приема софтуер и/или фърмуер, които водят до това оборудването да не отговаря на изискванията за DFS.
                     
                  
                        
                                    Забележка 3:
                                 
                                 
                                    Експлоатацията на инсталации WAS/RLAN в големи въздухоплавателни средства (с изключение на вертолети с повече от един двигател), с изключение на честотната лента 5 600 —5 650  MHz, е разрешена до 31 декември 2028 г. с максимална средна еквивалентна изотропно излъчвана мощност (e.i.r.p.) за емисии в лентата от 100 mW.
                                 
                              
                  За достъп до спектъра и ограничаване на радиосмущенията се използват методи, осигуряващи подходящо ниво на работните показатели, така че да се спазят съществените изисквания на Директива 2014/53/ЕС. Когато съответните методи са описани в хармонизирани стандарти или части от тях, чиито препратки са били публикувани в Официален вестник на Европейския съюз в съответствие с Директива 2014/53/ЕС, се осигурява ниво на работните показатели, което е най-малко еквивалентно на нивото на работните показатели, осигурявано от тези описани методи.
            
               (1)  Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (ОВ L 153, 22.5.2014 г., стр. 62).
            
               (2)  В съответствие с Регламент (ЕС) № 1321/2014 на Комисията „голямо въздухоплавателно средство“ означава въздухоплавателно средство, класифицирано като самолет с максимална излетна маса повече от 5 700 кг, или вертолет с повече от един двигател. Вертолетите с повече от един двигател обаче са изключени от обхвата на бележки 2 и 3.
            
               (3)  Препоръка ITU-R M. 1652-1 „Динамичен избор на честота в системи за безжичен достъп, включително местни радиомрежи, за съхраняване на услугата за радиоопределяне в честотната лента 5 GHz“.